**СПОРАЗУМЕНИЕ**

**за отговорностите и условията за провеждане на състезание по планинско колоездене и бягане, което ще се проведе на 06.06.2021  от 10 часа до 16.30 часа(вкл.) в Плана планина по маршрути с дължина 60км, 37км, 31км и 18км (наричано по-долу „състезание/то“)**

Днес, …………….., в с. Плана, между:

1. СК Велораптор, наричан по-долу ОРГАНИЗАТОР,

И

2...............................................................................................................................................................,

ЕГН…………………………………….., прит. л.к. №.............................., с адрес по лична карта:

 гр. ..........................., ул. ............................................................................ №...............,

мобилен телефон: ………..................., наричан по-долу СЪСТЕЗАТЕЛ,

се сключи настоящото споразумение, както следва:

1. ОРГАНИЗАТОРЪТ се задължава да осигури следните условия за провеждане на състезанието:
   1. ОТНОСНО ТРАСЕТО: Маркиране с червено-бели ленти, указващи отклонения и посока на движение. Указателни табели на важни разклони. Представители на отганизатора на ключови места, които да насочват участниците. Подкрепителен пункт с вода на старт-финала.
   2. ОТНОСНО МЕДИЦИНСКОТО ОБЕЗПЕЧАВАНЕ. Ще бъде осигурено медицинско лице, линейка, двама спасители от ПСС – отряд София с проходим автомобил. Измерване на температура преди старта. Възможност за премерване на температурата и кръвното налягане.
2. ОРГАНИЗАТОРЪТ се задължава да осигури на СЪСТЕЗАТЕЛЯ възможност за следното медицинско обслужване преди започване на състезанието: премерване на температурата и кръвното налягане. СЪСТЕЗАТЕЛЯТ дава съгласие да му бъде измерена температурата преди започване на състезанието, а относно кръвното налягане – СЪСТЕЗАТЕЛЯТ ще прецени съобразно личното си усещане за физиологичното му състояние преди състезанието. СЪСТЕЗАТЕЛЯТ дава съгласие стойностите на измерените показатели да бъдат записани в дневник за състезателите и да се съхраняват за срок от една година.
3. СЪСТЕЗАТЕЛЯТ заявява, че е уведомен и се съгласява, че предстоящото състезание носи потенциална опасност за живота и здравето му, включително и за техническото му оборудване и лични вещи. Рисковете могат да бъдат причинени от проблеми със здравословното му състояние, от допуснато невнимание от страна на СЪСТЕЗАТЕЛЯ, от използването на опасна или дефектирала лична екипировка, от вещи, контролирани от трети лица, от непредумишлена човешка грешка, от невнимание, недобронамереност или злоумишлени действия на трети лица, от спецификата на терена, от сложността на изградените трасета и на изградените допълнителни съоръжения (скокове, виражи), от спецификата на метеорологичните условия при провеждане на събитието, от непредвидена поява на случайни предмети, вкл. оборудване и екипировка, на трети лица (не само участници, но и доброволци, зрители, треньори, официални лица, организатори и спонсори по повод дейността им, свързана с проявата), както и от други трудно предвидими фактори.
4. СЪСТЕЗАТЕЛЯТ удостоверява, че е физически и психически здрав, че не страда от заболяване, което би се влошило от физическо натоварване от този тип, че не му е издадено лекарско предписание за въздържане или ограничаване от физически натоварвания и че притежава необходимите знания, умения и екипировка, за да участва в състезанието.
5. СЪСТЕЗАТЕЛЯТ дава съгласие да бъда сниман по време на състезанието (видео и фото) и материалите, на които е заснет, да бъдат използвани за реклама, промотиране и маркетинг от ОРГАНИЗАТОРА и от спонсорите на състезанието.
6. СЪСТЕЗАТЕЛЯТ се съгласява, че създадените от ОРГАНИЗАТОРА условия по т.1. и предварителното медицинско обслужване по т.2 са достатъчни за целите на провеждане на състезанието и няма други претенции към ОРГАНИЗАТОРА при, по повод и във връзка със същото.
7. СЪСТЕЗАТЕЛЯТ дава съгласие в случай на нараняване, травмиране или настъпване на внезапна болест по време на състезанието да получи незабавна медицинска помощ и да бъде транспортиран от планинска спасителна служба (ПСС) до място, от където маже да се ползва специализиран медицински транспорт (линейка).
8. СЪСТЕЗАТЕЛЯТ се съгласява, че в случай на злополука, получаване на травми, настъпване на инвалидност, настъпване на материални щети, както и кражба на негово имущество по време на състезанието, ОРГАНИЗАТОРЪТ не носи отговорност, ако е изпълнил условията по т.1 и е осигурил медицинското обслужване по т.2.
9. С подписването на настоящия договор СЪСТЕЗАТЕЛЯТ удостоверява, че е запознат с правилата за провеждането на състезанието и се задължава да ги спазва.
10. С подписването на настоящия договор **СЪСТЕЗАТЕЛЯТ удостоверява, че за периода на състезанието има сключени валидни медицинска и имуществена застраховки, които покриват напълно рисковете за живота, здравето и имуществото му**, които произтичат от подобни състезания, като при невярно удостоверяване на това обстоятелство отпада изцяло отговорността на ОРГАНИЗАТОРА за каквито и да било имуществени или неимуществени вреди, настъпили при, по повод и/или във връзка със състезанието.
11. СЪСТЕЗАТЕЛЯТ дава съгласие личните му данни да бъдат използвани от ОРГАНИЗАТОРА и от спонсорите на състезанието в съответствие с настоящия договор; за нуждите, възникващи от състезанието; за участието му в ранглистата на Българските Колоездачни Серии; за реклама, промотиране и маркетинг на състезанието и на други спортни мероприятия.
12. С подписването на настоящия договор РОДИТЕЛЯТ удостоверява, че на СЪСТЕЗАТЕЛЯ е разяснено на достъпен и разбираем за него език съдържането на настоящия договор и последствията от неговото сключване и СЪСТЕЗАТЕЛЯТ е изразил одобрение за това.
13. РОДИТЕЛЯТ удостоверява, че съдържането на настоящия договор и последствията от неговото сключване са разяснени и обсъдени с другия родител на СЪСТЕЗАТЕЛЯ и този родител е дал съгласие за сключването на настоящия договор.
14. С подписването на настоящия договор РОДИТЕЛЯТ удостоверява, че е вярно и отговаря на истината всичко, което е заявено/удостоверено от името на СЪСТЕЗАТЕЛЯ в същия договор.
15. РОДИТЕЛЯТ заявява, че разбира значението на настоящия договор и че същият е в интерес на СЪСТЕЗАТЕЛЯ.
16. При невярно удостоверяване на обстоятелствата по т.12, т.13 и/или т.14, както и в случай, че отговорността на ОРГАНИЗАТОРА бъде ангажирана в противоречие с клаузите на настоящия договор, РОДИТЕЛЯТ се задължава да отговаря пред ОРГАНИЗАТОРА и да му възстанови в пълен размер претърпените от последния вреди и пропуснати ползи.

Настоящото споразумение се подписа в три еднообразни екземпляра – по един за всяка от страните.

**ОРГАНИЗАТОР:**

**РОДИТЕЛЯТ в качеството си на законен представител на СЪСТЕЗАТЕЛЯ:**

**РОДИТЕЛЯТ в лично качество:**